b'\n_START_ARTICLE_\nPuuttumattomuusperiaate\n_START_PARAGRAPH_\nPuuttumattomuusperiaate on Suomen oikeusj\xc3\xa4rjestyksess\xc3\xa4 yleisesti noudatettu periaate, jonka mukaan tuomioistuimet eiv\xc3\xa4t ota tutkittavakseen v\xc3\xa4itteit\xc3\xa4, jotka perustuvat lain tai hyv\xc3\xa4n tavan vastaisiin oikeustoimiin tai sopimusehtoihin.\n_START_SECTION_\nKorkeimman oikeuden m\xc3\xa4\xc3\xa4ritelm\xc3\xa4\n_START_PARAGRAPH_\nLainvastaisia ja hyv\xc3\xa4n tavan vastaisia oikeustoimia ja sopimusehtoja on yleisesti pidetty p\xc3\xa4tem\xc3\xa4tt\xc3\xb6min\xc3\xa4. L\xc3\xa4ht\xc3\xb6kohta on, ettei sellaisia sopimuksia voida m\xc3\xa4\xc3\xa4r\xc3\xa4t\xc3\xa4 t\xc3\xa4ytett\xc3\xa4viksi eiv\xc3\xa4tk\xc3\xa4 niihin perustuvat vaatimukset muutoinkaan saa oikeussuojaa, vaan niiden osalta noudatetaan niin sanottua puuttumattomuusperiaatetta. T\xc3\xa4m\xc3\xa4 tarkoittaa sit\xc3\xa4, ett\xc3\xa4 tuollaiseen sopimukseen perustuvaa saatavaa ei voida peri\xc3\xa4 oikeusteitse. Vastaavasti oikeuskeinot eiv\xc3\xa4t ole yleens\xc3\xa4 k\xc3\xa4ytett\xc3\xa4viss\xc3\xa4 my\xc3\xb6sk\xc3\xa4\xc3\xa4n mahdollisesti jo suoritettujen maksujen takaisin saamiseksi edes siin\xc3\xa4 tapauksessa, ett\xc3\xa4 toinen osapuoli j\xc3\xa4tt\xc3\xa4\xc3\xa4 hyv\xc3\xa4n tavan vastaisen sopimuksen mukaisen oman suoritusvelvollisuutensa t\xc3\xa4ytt\xc3\xa4m\xc3\xa4tt\xc3\xa4.'